钦定古今图书集成/明伦汇编/氏族典/第432卷 > 赵璧
## 钦定古今图书集成/明伦汇编/氏族典/第432卷 > 赵璧

按《元史赵璧传》：“璧字宝仁，云中怀仁人。世祖为亲王，
召见，呼秀才而不名。宪宗即位，以为河南经略使。己
未，伐宋，为江淮荆湖经略使。中统元年，拜燕京宣慰
使。二年，从北征，命还燕，以平章政事兼大都督，领诸
军。至元元年，官制行，加荣禄大夫，行汉军都元帅府
事。宋将夏贵入援襄阳，璧据险设伏，贵大败，走还，改”
中书左丞。十年，复拜平章政事。十三年，卒，谥忠亮。子
二人：仁荣，同知归德府事；仁恭，集贤直学士。孙二人：
崇，郊祀署令；弘，左藏库提点。